**ПРОЕКТ ЗА ДОГОВОР**

 Днес, ...……………………….. 2017г., в гр. София, между **СТОЛИЧНА ОБЩИНА** ул. „Московска” №33, представлявана от Светозар Йорданов Ерменков – Секретар на Столична община (възложител, съгласно заповед №СОА17-РД09-78/17.01.2017 г. на кмета на Столична община), със седалище и адрес на управление: гр. София, П.К. 1000, ул. „Московска” № 33, ЕИК: 000696327, наричана за краткост **ВЪЗЛОЖИТЕЛ**, от една страна,

и

от друга страна .............................................**, ЕИК № ..............................**, представлявано от ..................................................................................**,** със седалище и адрес на управление гр. ......................., ..........................................., тел: ............ факс: ....................**,** наричан за

краткост **ИЗПЪЛНИТЕЛ,**

в изпълнение на писмо № СОА16-ТД26-13956/4/26.01.2017г., Заповед №СОА17-...../........2017 г., Протокол № СОА17-............/.................2017г., при условията на чл.186, във връзка с чл.20, ал.3, т.2 от Закона за обществените поръчки, се сключи настоящият договор за следното:

**I. ПРЕДМЕТ НА ДОГОВОРА**

**Чл.1. ВЪЗЛОЖИТЕЛЯТ** възлага, а **ИЗПЪЛНИТЕЛЯ** се задължава да извършва „Периодична дезинфекция, дезинсекция и дератизация (ДДД) на административните сгради на Столична община в следния обем:

1. ул. „Московска” 31-33 6 600 кв. м.

2. ул. „Московска” 41 600 кв. м.

3. ул. „Оборище” 44 2 300 кв. м.

4. ул. „Будапеща” 17 700 кв. м.

5. ул. „Бенковски” 12 2 600 кв. м.

6. ул. „11-ти август” 4 500 кв. м.

7. ул. „Париж” 1 1 100 кв. м.

8. ул. „Париж” 3 1 000 кв. м.

9. ул. „Париж” 5 1 700 кв. м.

10. пл. „Славейков” 4 400 кв. м.

11. ул. „Дамян Груев” 8А 400 кв. м.

12. бул. „Ломско шосе” 2А 1600 кв. м.

13. ул. „Деспот Слав“ 19 300 кв. м.

съгласно приложен график, неразделна част от настоящия договор. Общата квадратура на административните сгради е **19 800 кв.м.**

II. ЦЕНИ И НАЧИН НА ПЛАЩАНЕ

**Чл**.2.**(1).** Цената за обработка на 1 кв.м. площ на месец, с включена стойност на използваните препарати, материали, труд и транспортни разходи е .................. /.................................../ лева без ДДС или ............../...................................../ лева с ДДС.

 **(2).**Цената за допълнителни /специфични/ услуги по заявка на **ВЪЗЛОЖИТЕЛЯ**, съгласно предложението на **ИЗПЪЛНИТЕЛЯ**  е както следва:

 **2.1.** Дезинфекция срещу патогенни микроорганизми - ……………… лв./кв.м без ДДС за една обработка, съответно ……………………лв/кв.м с ДДС

 **2.2.** Прогонване и унищожаване на влечуги - …………………….. лв./кв.м без ДДС за една обработка, съответно ………………… лв./кв.м за една обработка с ДДС

 **2.3.** Унищожаване на гнездо оси или стършели -………………лв. без ДДС за унищожаване на едно гнездо, съответно……………… лв. за унищожаване на едно гнездо с ДДС.

 **(3).** В посочената в чл. 2, ал. 1. цена, не се включва цената за услугите по чл.2, ал. 2, т. 2.1, 2.2 и 2.3.

 **(4).** Всички плащания по чл.2, ал.1 и ал.2, не могат да надвишават сумата от **12 000 лв. без ДДС, съответно 14 400 лв с ДДС.**

 **Чл.3. (1)** **ВЪЗЛОЖИТЕЛЯТ** заплаща на **ИЗПЪЛНИТЕЛЯТ** сумите по чл. 2 от настоящия договор по банков път в 30 /тридесет/ дневен срок, след представяне на констативни протоколи за обработка, подписани от **ИЗПЪЛНИТЕЛЯ** и **ВЪЗЛОЖИТЕЛЯ** чрез дирекция „Управление на административен сграден фонд" и фактура на посочена от **ИЗПЪЛНИТЕЛЯ** банкова сметка.

 **(2).**  Банковата сметка на **ИЗПЪЛНИТЕЛЯ** в лева е:

**IBAN: ............................................**

**BIC: ...............................................**

**Обслужваща банка: ..................**

 **(3).** Когато **ИЗПЪЛНИТЕЛЯТ** е сключил договор/договори за подизпълнение частта от поръчката, която се изпълнява от **ПОДИЗПЪЛНИТЕЛ**, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ,** **ВЪЗЛОЖИТЕЛЯТ** заплаща възнаграждение за тази част на **ПОДИЗПЪЛНИТЕЛЯ.** \*

**(4)**. Разплащанията по чл. 3, ал.3 се осъществяват въз основа на искане, отправено от **ПОДИЗПЪЛНИТЕЛЯ** до **ВЪЗЛОЖИТЕЛЯ** чрез **ИЗПЪЛНИТЕЛЯ,** който е длъжен да го предостави на възложителя в 15-дневен срок от получаването му.\*

**(5).** Към искането по чл.3, ал.4 **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими. \*

**(6). ВЪЗЛОЖИТЕЛЯТ** има право да откаже плащане, когато искането за плащане е оспорено, до момента на отстраняване на причината за отказа.\*

**ІІІ. СРОК НА ДОГОВОРА**

**Чл. 4.** Срокът за изпълнение на договора **е 3 /три/ години,** считано от датата на регистрационния индекс на Столична община.

**ІV. ПРАВА И ЗАДЪЛЖЕНИЯ НА СТРАНИТЕ**

**Чл. 5. ИЗПЪЛНИТЕЛЯТ** се задължава:

**(1).** Да извършва ежемесечна дезинфекция, дезинсекция и дератизация на всички помещения и площи съгласно утвърден от Възложителя чрез представител от дирекция „Управление на административен сграден фонд" график.

**(2).** При извършване на дезинфекция, дезинсекция и дератизация да се използват само разрешени от Министерство на здравеопазването биоциди

**(3).** Да се проследява ефективността от извършените обработки с цел намаляване числеността на преносители, причинители, резервоари и вредни организми до степен безопасна за здравето на човека. При възникване на извънредна необходимост от ДДД обработка, Изпълнителят да се отзове до 4 часа от подаване на сигнал.

**(4).** Да дава указания за осигуряване на максимална ефективност от извършваните ДДД обработки и условия за безопасност.

**(5).** Лицата извършили ДДД обработка, съставят Протокол по образец, съгласно Приложение 4 на Наредба № 3/24.01.2005 г. за условията и реда за извършване на дезинфекции, дезинсекции и дератизации.

**(6).** При необходимост да ограничава достъпа до третираните площи.

**(7).** Преди и след всяка обработка да информира работещите в съответния обект за проведеното мероприятие и санитарно-хигиенните мерки за безопасност, като при необходимост да осигури за своя сметка информационни знаци и/или табели за съответната дейност.

**(8).** При провеждане на обработките да се спазват изискванията за опазване на околната среда и здравето на хората

**(9).** Да отстранява изцяло и за своя сметка всички повреди на имуществото на Възложителя, възникнали по вина на служителите му, допуснати по време на изпълнение на дейностите, респективно услугите.

**(10).** Да спазва изискванията на действащото национално и европейско законодателство за използването на професионални и висококачествени средства и материали, снабдени със сертификати за качество и одобрени от Министерството на здравеопазването.

**(11).** Да извършва обработката в работните дни от 09.00 до 17.30 часа, по определен утвърден от Възложителя график, ненарушаващ нормалния режим на работа, съобразно индивидуалните особености на услугите, които ще изпълняват и съобразно работното време на конкретния обект.

**(12).** Да изпълнява дейности по дезинфекция, дезинсекция и дератизация само с лица, придобили необходимата правоспособност и получили Удостоверение за изпълнител на дейности дезинфекция, дезинсекция и дератизация.

**(13)** В срок от три дни от сключването на договор за подизпълнение или на допълнително споразумение за замяна на посочен в офертата подизпълнител да изпрати копие на договора или на допълнителното споразумение на възложителя, съгласно чл. 75, ал. 2от ППЗОП, заедно с доказателства, че са изпълнени условията по чл. 66, ал. 2 и 11 ЗОП. \*

**(14).** След сключване на договора и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката*.\**

 **(15).** Замяна или включване на подизпълнител по време на изпълнение на договора за настоящата обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности. **\***

**(16).** Подизпълнителите нямат право да превъзлагат една или повече от дейностите, които са включени в предмета на договора за подизпълнение. **\***

 **(17).** Независимо от възможността за използване на подизпълнители отговорността за изпълнение на договора за обществена поръчка е на изпълнителя.**\***

**Чл.6. ИЗПЪЛНИТЕЛЯТ** има право да получава възнаграждението за извършената и приета работа в размера и сроковете, определени с настоящия договор.

**Чл.7.** **ВЪЗЛОЖИТЕЛЯТ,** се задължава:

1. Да осигури необходимите средства за изпълнение на поръчката.

 **(2)** Да определи и упълномощи свое длъжностно лице, с което **ИЗПЪЛНИТЕЯТ** да съгласува извършването и отчитането на ДДД услугата с право да подписва констативните протоколи за извършените дейности.

 **(3)** Да осигурява достъп до обектите за осъществяване на дейностите по договора.

 **(4)** Да изплаща на **ИЗПЪЛНИТЕЛЯ** възнаграждение за извършената работа в размера и сроковете, определени от настоящия договор.

 **(5)** С едномесечно писмено предизвестие да уведоми **ИЗПЪЛНИТЕЛЯ** в случай на закриване на договорираните обекти, както и при промяна на наименованието и адреса.

**Чл.8. ВЪЗЛОЖИТЕЛЯТ** има право:

**(1).** Да получава пълно, точно и качествено изпълнение на услугите.

**(2).** При некачествено изпълнение, дължащо се на некачествени материали да изисква от Изпълнителя използването на различни от предложените от него материали.

 **V. ПРИЕМАНЕ НА ИЗВЪРШЕНАТА РАБОТА**

**Чл.9.** Извършените дейности се приемат ежемесечно с констативни протоколи, подписани от упълномощени представители на **ИЗПЪЛНИТЕЛЯ** и **ВЪЗЛОЖИТЕЛЯ.**

 **VІ. САНКЦИИ И НЕУСТОЙКИ**

 **Чл.10. ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**Чл.11.** При неизпълнение или лошо изпълнение на дейностите по дезинфекция, дезинсекция и дератизация, установено с констативен протокол от определените длъжностни лица, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 10% от стойността по чл.2, ал.1 без, която неустойка се удържа при разплащането за извършената услуга.

**Чл.12**. При забавяне на плащанията от страна на **ВЪЗЛОЖИТЕЛЯ**, същият дължи на **ИЗПЪЛНИТЕЛЯ** законната лихва.

**VІІ. УСЛОВИЯ ЗА ПРЕКРАТЯВАНЕ НА ДОГОВОРА**

**Чл.13.** Настоящият договор се прекратява:

1. С изтичане срока на договора или изчерпване на предвидените средства по чл.2, ал.4
2. Преди изтичане срока на договора:

 **2.1**.По взаимно съгласие изразено писмено от двете страни;

 **2.2**.При виновно неизпълнение на задълженията на една от страните по договора с 10 (десет) - дневно писмено предизвестие от изправната до неизправната страна.

 **2.3.** С писмено уведомление от **ВЪЗЛОЖИТЕЛЯ** до **ИЗПЪЛНИТЕЛЯ** при 3 (три) установени с констативен протокол от определените длъжностни лица, неизпълнения или лоши изпълнения на задълженията на **ИЗПЪЛНИТЕЛЯ**.

**2.4. ВЪЗЛОЖИТЕЛЯТ** има право да прекрати договора при съществена промяна на обстоятелствата, възникнали след сключването на договора, поради което не е в състояние да изпълни своите задължения.

 **VІІІ. ДОПЪЛНИТЕЛНИ И ОБЩИ РАЗПОРЕДБИ**

**Чл. 14. (1).** Гаранцията за изпълнение на договора е в размер на 3 /три/ % от стойността на договора.

**(2).** Внесената гаранция за изпълнение на поръчката под формата на ........................... в размер на ...........(...........) лева се освобождава от **ВЪЗЛОЖИТЕЛЯ** в 30 (тридесет) дневен срок след приключване на договора, освен при прекратяване на договора по вина на **ИЗПЪЛНИТЕЛЯ**, на основание чл.13, т. 2.2., т. 2.3. и т.2.4. В случай, че бъде представена банкова гаранция за изпълнение **ИЗПЪЛНИТЕЛЯТ** е длъжен да я поддържа валидна до изтичане срока на договора.

 **Чл. 20.** За всички неуредени в настоящия договор въпроси се прилагат разпоредбите на Закона за задълженията и договорите и другите действащи нормативни актове.

 **Чл. 21.** Настоящият договор се състави и подписа в два еднообразни екземпляра– по един за всяка от страните.

Забележка: *Текстовете обозначени със \* са приложими в случай, че в офертата си участникът е посочил, че при изпълнението на обществената поръчка ще ползва подизпълнител/и.*

**Неразделна част от договора са:**

**1.** Ценово предложение за изпълнение на обществената поръчка;

2. Предложение за изпълнение на поръчката;

**ВЪЗЛОЖИТЕЛ: ИЗПЪЛНИТЕЛ:**

 **СЕКРЕТАР НА УПРАВИТЕЛ:**

**СТОЛИЧНА ОБЩИНА** **........................................**

/Светозар Ерменков / /......................................./

възложител съгласно

Заповед № СОА17-РД09-78*/17.01*.2017 г.

на кмета на Столична община

**ГЛ. СЧЕТОВОДИТЕЛ:**

**(Антоанета Македонска)**